**Conferința de lansare a proiectului**

O delegație din partea comunei Moftin condusă de dl. primar Gheorghe David a participat marți, 20 iulie 2021, începând cu ora 09.00 (ora Ungariei), la Conacul Eötvös din orașul Vásárosnamény la conferinţa de lansare a proiectului intitulat ,,Cross-border harmonized response to risks and disasters” – HUSKROUA/1901/8.1/0089(Răspuns armonizat transfrontalier la riscuri și dezastre), proiect finanțat în cadrul Programului HUSKROUA ENI CBC 2014-2020. Conferinţa a fost organizată de către conducerea Primăriei orașului Vásárosnamény, în calitate de partener de proiect, în colaborare cu Primăria comunei Moftin (lider de proiect) și Primăria orașului Vyshkovo (partener de proiect). Scopul evenimentului a fost lansarea oficială a proiectului HUSKROUA/1901/8.1/0089,,Cross-border harmonized response to risks and disasters” (Răspuns armonizat transfrontalier la riscuri și dezastre). Dl. primar Gheorghe David a făcut o scurtă prezentare a comunei Moftin, iar dl. Sebastian Boniș, consultant al comunei Moftin, a prezentat proiectul și obiectivele propuse de instituția pe care o reprezintă și activitățile care urmează să fie implementate în domeniul situațiilor de urgență în comuna Moftin.

La eveniment au participat 56 de invitați. Printre invitații evenimentului s-au numărat reprezentanți ai serviciului pentru situații de urgență din Ungaria, ai presei locale, ai unor instituții și organizații locale și reprezentanți ale celor trei comunități partenere.